
Kakav je ***[propis](https://pitajucene.com/search/Propis/questions/ "Pretraži pitanja o propisima")*** obavljanja plastičnih operacija? I kakav je propis za onoga ko to izučava?


* 
* 
* 
* 
* 
* 
* 

 
Kakav je propis obavljanja plastičnih operacija? I kakav je propis za onoga ko to izučava?

Što se tiče plastične hirurgije, postoje dvije vrste  

– Operacije uklanjanja mahana i poremećaja zadobijenih u saobraćajnim nesrećama i tome slično, i u ovom slučaju nema smetnje niti zapreke izvršiti operaciju, jer je Allahov ***[Poslanik](https://pitajucene.com/search/poslanik/questions/ "Pretraži pitanja o poslanicima")***, ﷺ., dozvolio čovjeku kojem je odsječen nos u ratu da ugradi vještački nos od zlata  

– Druga vrsta su plastične operacije uljepšavanja, tj. one nisu radi uklanjanja nedostataka i poremećaja (zadobijenih u nesrećama) već radi uljepšavanja, i to je ***[haram](https://pitajucene.com/search/haram/questions/ "Pretraži pitanja o haramu")*** i nije dozvoljeno. Allahov Poslanik, ﷺ., rekao je: “Prokleta je žena koja čupa obrve i traži da joj se to čini; i ona koja upliće tuðu kosu u svoju i koja traži da joj se to čini; i žena koja se tetovira i ona koja traži da se tetovira.”


Dakle, ova vrsta plastične operacije ima za cilj postizanje savršene ljepote, a ne uklanjanje mahana (prouzrokovanih nesrećama i tome slično)


A što se tiče studenata kojima je ***[nauka](https://pitajucene.com/search/nauka/questions/ "Pretraži pitanja o nauci")*** o plastičnim operacijama sastavni dio nastavnog plana, nema smetnje da je uče pod uvjetom da je ne primjenjuju u stanjima za koja smo rekli da su haram (tj. radi uljepšavanja i savršene ljepote). Takav student treba savjetovati druge da to ne čine, jer je to haram. A, savjet doktora ima veći utjecaj na ljude.


(Šejh Muhammed es-Salih ***[el-Usejmin](https://pitajucene.com/search/Usejmin/answers/ "Pretraži odgovore od Muhammed ibn Salih el-Usejmin")***, ‘’Fetve’’, 2/833. )


Odabir i prijevod: Irfan Kasumović


